[pic] | EUROOPA ÜHENDUSTE KOMISJON |

Brüssel 5.6.2009

KOM(2009) 264 lõplik

2006/0006 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusettepanekute kohta nõukogu ühises seisukohas, mis käsitleb järgmist ettepanekut:

EUROOPA PARLAMENDI JA NÕUKOGU MÄÄRUS milles sätestatakse määruse (EÜ) nr 883/2004 (sotsiaalkindlustussüsteemide kooskõlastamise kohta) rakendamise kord

MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel

2006/0006 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusettepanekute kohta nõukogu ühises seisukohas, mis käsitleb järgmist ettepanekut:

EUROOPA PARLAMENDI JA NÕUKOGU MÄÄRUS milles sätestatakse määruse (EÜ) nr 883/2004 (sotsiaalkindlustussüsteemide kooskõlastamise kohta) rakendamise kord

1. Sissejuhatus

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse parlamendi kaheksa muudatusettepaneku kohta.

2. Üldine taust

Ettepaneku Euroopa Parlamendile ja nõukogule edastamise kuupäev (dokument KOM(2006) 16 lõplik – 2006/0006(COD)): | 31. jaanuar 2006 |

Euroopa Majandus- ja Sotsiaalkomitee arvamuse kuupäev: | 26. oktoober 2006 |

Euroopa Parlamendi arvamuse kuupäev, esimene lugemine: | 9. juuli 2008 |

Muudetud ettepaneku edastamise kuupäev: | 15. oktoober 2008 |

Ühise seisukoha vastuvõtmise kuupäev: | 17. detsember 2008 |

Komisjoni teatise vastuvõtmise kuupäev: | 7. jaanuar 2009 |

Euroopa Parlamendi arvamuse kuupäev (teine lugemine): | 22. aprill 2009 |

3. Ettepaneku eesmärk

Ettepaneku eesmärk on viia lõpule sotsiaalkindlustussüsteemide kooskõlastamist käsitlevate eeskirjade ajakohastamine ning asendada seega praegu kehtiv rakendusmäärus[1].

Lisaks on selle eesmärk on määratleda seotud osapoolte (kindlustatud isikute, nende tööandjate, sotsiaalkindlustusasutuste ja liikmesriikide pädevate asutuste) jaoks algmääruses (EÜ) nr 883/2004[2] sätestatud eeskirjade rakendamise kord. Ettepanekuga kavatsetakse lihtsustada ja selgitada kehtivat korda. Samuti selgitatakse ettepanekus eri osapoolte õigusi ja kohustusi. Uute eeskirjadega tõhustatakse institutsioonidevahelist koostööd ja edendatakse läbipaistvust ja vastastikust usaldust. Kõnealust tihedamat koostööd toetab uus liikmesriikidevahelise elektroonilise andmevahetuse süsteem, mis parandab tõhusust ja täpsust.

4. Komisjoni arvamus Euroopa Parlamendi muudatusettepanekute kohta

4.1. Muudatusettepanekud, millega komisjon nõustub

Komisjon nõustub kõigi parlamendis vastu võetud kaheksa muudatusettepanekutega. Kaheksa muudatust lepiti kokku pärast Euroopa Parlamendi ja nõukogu vahel toimunud mitteametlikku kohtumist eesmärgiga saavutada kokkulepe teisel lugemisel. Muudatused on tehnilist laadi ning nende eesmärk on eelkõige tagada, et asjaomased isikud saaksid pädevalt institutsioonilt oma küsimustele õigeaegse vastuse ja asjakohast teavet, sealhulgas juhiseid haldusmenetluse kohta.

5. Järeldus

Vastavalt EÜ asutamislepingu artikli 250 lõikele 2 muudab komisjon oma ettepanekut eespool esitatud viisil.

[1] Nõukogu määrus (EMÜ) nr 574/72, 21. märts 1972, millega määratakse kindlaks määruse (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes) rakendamise kord, EÜT L 74, 27.3.1972, lk 1.

[2] ELT L 166, 30.4.2004, parandatud versioon ELT L 200, 7.6.2004, lk 1.